Doreen Valiente

Roedd Doreen Edith Dominy Valiente, a ddefnyddiai'r enw crefft "Ameth," yn ffigwr tra dylanwadol yn Wica, crefydd neo-baganaidd, gan mai un o'r Archoffeiriadesau cyntaf yn Wica Gardneraidd oedd hi. Cafodd hi ei hynydu i mewn i Wica gan Gerald Gardner, ac hi oedd Archoffeiriades Cwfen Bricket Wood. Cafodd hefyd ei hynydu i mewn i Grefft Cochrane a Chwfen Atho. Ganwyd yn ardal Colliers Wood yn nhref Mitcham, Surrey. Roedd ei thad, Harry Dominy, yn beiriannydd sifil. Cynhyrchodd Valiente lawer o destunau ysgrythurol pwysig yn Wica, megis Rhin y Gwrachod a Siars y Dduwies, a gafodd ei chynnwys yn Llyfr y Cysgodion Gardneraidd yn gynnar. Cyhoeddodd Valiente hefyd bum llyfr sy'n ymwneud â Wica yn ystod ei hoes. Cyfeirir ati hi fel "mam Swyngyfaredd fodern." Bu farw yn Brighton yn 77 mlwydd oed.